แต่ก่อนร้านนี้เคยเป็นร้านเสริมสวยมาก่อน เราเคยไปใช้บริการทำผม จนกระทั่งเปลี่ยนเจ้าของมาเป็นร้านก๋วยเตี๋ยว ปกติไม่ได้ไปนั่งกินที่ร้านหรอก ให้คนงานขี่รถออกไปซื้อก๋วยเตี๋ยวต้มยำ กับ เย็นตาโฟ ให้บ่อยๆ

เราแวะลงไปซื้อลูกชิ้นกลับบ้านเท่านั้น ระหว่างรอคนขายลวกลูกชิ้นให้ คนงานที่ติดรถไปกับเราบอกเจ้าของร้านที่เป็นผู้ชายว่าขอเข้าห้องน้ำ แต่เค้าปฏิเสธไม่ยอมให้คนงานเราใช้ บอกว่าที่นี่ไม่มีห้องน้ำ!!!! เฮ้ย! โกหกแบบนี้ก็ได้เหรอ ร้านนี้มีห้องน้ำแน่นอน อยู่ชั้นล่างนี่แหละ นี่เราไม่ได้มาขอเข้าห้องน้ำฟรีๆ นะ มาซื้อของด้วย แล้วห้องน้ำก็อยู่แค่หลังร้านแค่นี้เอง ทำไมถึงไม่ยอมให้เข้า

เราเสียความรู้สึกมาก เพิ่งรู้ว่ามากินก๋วยเตี๋ยวร้านนี้แล้วใช้ห้องน้ำไม่ได้ เอ้า! ใครไปกินก็อย่าปวดขึ้นมาล่ะ เก็บอั้นกลับไปเข้าที่บ้านที่ออฟฟิศเลยจ้า เจ้าของร้านถ้ามาอ่านเจอ ช่วยแปะป้ายตัวโตๆ ไว้หน้าร้านด้วยว่าไม่มีห้องน้ำให้ลูกค้าใช้ 
